2025.gada \_\_\_\_\_\_\_\_\_\_\_\_\_\_\_\_ Nr.\_\_\_\_\_\_\_

 (prot. Nr.\_\_\_\_, \_\_\_\_\_.§)

Par zemes vienības, kadastra apzīmējums 05000220289,

Nometņu ielas 99 rajonā, Daugavpilī, pārdošanu

 Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 4.panta ceturtās daļas 1.punktu, 5.panta piekto daļu, 8.panta trešo un septīto daļu, 37.panta pirmās daļas 4.punktu, 41.panta otro daļu, 44.panta ceturto daļu, 44.1panta pirmo un otro daļu, Zemesgrāmatu apliecībām: nodalījuma Nr.100000941979; Nr.100000102919, nodrošinot Daugavpils valstspilsētas pašvaldības domes (turpmāk – Dome) 2025.gada 27.marta lēmuma Nr.186 “Par zemes gabalu nodošanu atsavināšanai” 1.6.apakšpunkta izpildi, ņemot vērā Daugavpils valstspilsētas pašvaldības Pilsētbūvniecības un vides komisijas 2024.gada 13.februāra sēdes protokola izrakstu Nr.8, Daugavpils pilsētas pašvaldības dzīvojamo māju privatizācijas un īpašuma atsavināšanas komisijas 2025.gada 19.marta sēdes protokolu Nr.3 (13.punkts), to, ka zemes vienību (starpgabals), kadastra apzīmējums 05000220289, Nometņu ielas 99 rajonā, Daugavpilī, kura lietošanas mērķis ir individuālo dzīvojamo māju apbūves zeme, var izmantot tikai tam piegulošā nekustamā īpašuma Senlejas ielā 99, Daugavpilī, īpašnieks, Domes Finanšu komitejas 2025.gada \_\_\_\_\_\_\_\_\_\_ atzinumu, **Dome nolemj:**

 1. Apstiprināt atsavināmās apbūvētas zemes vienības (starpgabals) 55 m2 platībā, kadastra Nr.05000220289 (kadastra apzīmējums 05000220288), Nometņu ielas 99 rajonā, Daugavpilī (turpmāk – Zemesgabals), nosacīto cenu **550,00 EUR** (pieci simti piecdesmit eiro 00 centi) apmērā.

 2. Pārdot Zemesgabalu par nosacīto cenu550,00 EUR (pieci simti piecdesmit eiro 00 centi) tam pieguloša nekustamā īpašuma, kadastra Nr.05000222703, Senlejas ielā 99, Daugavpilī, (zemesgrāmatas nodalījums Nr.100000102919), īpašniekam (turpmāk - Pircējs).

 3. Pircējam, pērkot Zemesgabalu uz nomaksu:

 3.1. līdz līguma noslēgšanai jāsamaksā avanss 10% (desmit procenti) apmērā no pirkuma maksas, galīgo norēķinu var veikt viena gada laikā kopš līguma noslēgšanas dienas;

 3.2. par atlikto maksājumu jāmaksā - 6% (seši procenti) gadā no vēl nesamaksātās pirkuma maksas daļas un par pirkuma līgumā noteikto maksājuma termiņu kavējumu – nokavējuma procentus 0,1 procenta apmērā no kavētās maksājuma summas par katru kavējuma dienu;

 3.3. ja Pircējs samaksā visu pirkuma maksu mēneša laikā no pirkuma līguma spēkā stāšanās dienas, maksa par atlikto maksājumu Pircējam nav jāmaksā;

 3.4. bez Daugavpils valstspilsētas pašvaldības (turpmāk - Pašvaldība) atļaujas atsavināmo zemesgabalu nedalīt, neatsavināt un neapgrūtināt ar lietu tiesībām;

 3.5. īpašuma tiesības uz atsavināmo Zemesgabalu var reģistrēt zemesgrāmatā pēc visas pirkuma maksas samaksas.

 4. Pašvaldības iestādes “Daugavpils pašvaldības centrālā pārvalde” (turpmāk – Centrālā pārvalde) Īpašuma pārvaldīšanas departamentam nosūtīt Pircējam atsavināšanas paziņojumu.

 5. Līdzekļus, kas tiks iegūti par atsavināmo Zemesgabalu, ieskaitīt Pašvaldības budžetā.

 6. Centrālās pārvaldes Centralizētajai grāmatvedībai kopā ar Īpašuma pārvaldīšanas departamentu nodot Zemesgabalu ar pieņemšanas-nodošanas aktu Pircējam.

Daugavpils valstspilsētas pašvaldības

domes priekšsēdētājs A.Elksniņš